CELEX: 32021D0594
Language: fi
Date: 2021-04-09 00:00:00
Title: Neuvoston päätös (EU) 2021/594, annettu 9 päivänä huhtikuuta 2021, sisävesiliikenteen normien laadinnasta vastaavassa eurooppalaisessa komiteassa ja Reinin navigaation keskuskomissiossa Euroopan unionin puolesta otettavasta kannasta sisävesiliikenteen ammattipätevyyttä koskevien normien hyväksymiseen

13.4.2021   
               
               
                  FI
               
               
                  Euroopan unionin virallinen lehti
               
               
                  L 125/56
               
            
         NEUVOSTON PÄÄTÖS (EU) 2021/594,
         annettu 9 päivänä huhtikuuta 2021,
         sisävesiliikenteen normien laadinnasta vastaavassa eurooppalaisessa komiteassa ja Reinin navigaation keskuskomissiossa Euroopan unionin puolesta otettavasta kannasta sisävesiliikenteen ammattipätevyyttä koskevien normien hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Reinin vesiliikenteestä 17 päivänä lokakuuta 1868 Mannheimissa allekirjoitettu tarkistettu yleissopimus, sellaisena kuin se on muutettuna 20 päivänä marraskuuta 1963 Strasbourgissa allekirjoitetulla yleissopimuksella Reinin vesiliikenteestä tehdyn tarkistetun yleissopimuksen muuttamisesta, tuli voimaan 14 päivänä huhtikuuta 1967, jäljempänä ’yleissopimus’.
                  
               
                     (2)
                  
                  
                     Yleissopimuksen 17 artiklan mukaisesti Reinin navigaation keskuskomissio, jäljempänä ’RNKK’, voi vahvistaa ammattipätevyyttä koskevia vaatimuksia.
                  
               
                     (3)
                  
                  
                     RNKK:n yhteyteen perustettiin 3 päivänä kesäkuuta 2015 sisävesiliikenteen alan normien laadinnasta vastaava eurooppalainen komitea, jäljempänä ’CESNI’, kehittämään etenkin aluksiin, tietotekniikkaan ja miehistöön liittyviä sisävesiliikenteen teknisiä normeja eri aloilla.
                  
               
                     (4)
                  
                  
                     CESNI:n odotetaan hyväksyvän seuraavassa kokouksessaan 15 päivänä huhtikuuta 2021 kansimiesten turvallisuusasioiden peruskoulutusta koskevan normin (CESNI:n normi 20_04), jossa vahvistetaan koulutusvaatimukset, joita jäsenvaltiot voivat noudattaa kansallisina vaatimuksinaan, sekä merenkulun standardisanastoa neljällä kielellä koskevan normin (CESNI:n normi 20_39), jonka avulla perämiehet ja päälliköt voivat selviytyä tilanteista, joissa on kommunikointiongelmia. Sekä CESNI:n normilla 20_04 että CESNI:n normilla 20_39 pyritään helpottamaan Euroopan parlamentin ja neuvoston direktiivin (EU) 2017/2397 (1) soveltamisalaan kuuluvien vaatimusten täytäntöönpanoa.
                  
               
                     (5)
                  
                  
                     RNKK:n odotetaan hyväksyvän 2 päivänä kesäkuuta 2021 pidettävässä täysistunnossaan päätöslauselman, jolla muutetaan Reinillä liikennöivää henkilöstöä koskevia asetuksia siten, että niihin sisällytetään viittaus sisävesiliikenteen ammattipätevyyttä koskeviin eurooppalaisiin normeihin (European Standards for Qualifications in Inland Navigation), jäljempänä ’ES-QIN-normit’, mukaan lukien CESNI:n normi 20_04 ja CESNI:n normi 20_39.
                  
               
                     (6)
                  
                  
                     CESNI:n normin 20_04 ja CESNI:n normin 20_39 tarkoituksena on edistää korkeimman mahdollisen turvallisuustason ylläpitämistä sisävesiliikenteessä, ja ne edistäisivät yhdenmukaistamista direktiivin (EU) 2017/2397 puitteissa.
                  
               
                     (7)
                  
                  
                     On aiheellista vahvistaa kanta, joka otetaan unionin puolesta CESNI:ssä ja RNKK:ssa.
                  
               
                     (8)
                  
                  
                     Euroopan unioni ei ole RNKK:n eikä CESNI:n jäsen. Niiden jäsenvaltioiden, jotka ovat jäseninä mainituissa elimissä, olisi sen vuoksi yhdessä unionin etujen mukaisesti toimien esitettävä mainituissa elimissä otettava unionin kanta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   CESNI:ssä unionin puolesta otettava kanta, joka koskee CESNI:n normin 20_04 ja CESNI:n normin 20_39 hyväksymistä, on puoltaa niiden hyväksymistä.
            
            
               2.   RNKK:ssa unionin puolesta otettava kanta, joka koskee Reinillä liikennöivää henkilöstöä koskevien asetusten muuttamista niin, että niihin sisällytetään viittaus ES-QIN-normeihin, mukaan lukien CESNI:n normi 20_04 ja CESNI:n normi 20_39, on puoltaa kaikkia ehdotuksia, joilla Reinillä liikennöivää henkilöstöä koskevien asetusten vaatimukset yhdenmukaistetaan ES-QIN-normien kanssa.
            
         
         
            2 artikla
            
               1.   Edellä 1 artiklan 1 kohdassa tarkoitetun kannan esittävät unionin etujen mukaisesti yhdessä toimien ne jäsenvaltiot, jotka ovat CESNI:n jäseniä.
            
            
               2.   Edellä 1 artiklan 2 kohdassa tarkoitetun kannan esittävät unionin etujen mukaisesti yhdessä toimien ne jäsenvaltiot, jotka ovat RNKK:n jäseniä.
            
         
         
            3 artikla
            Vähäisistä teknisistä muutoksista 1 artiklassa esitettyihin kantoihin voidaan sopia ilman uutta neuvoston päätöstä.
         
         
            4 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 9 päivänä huhtikuuta 2021.
            
               
                  Neuvoston puolesta
               
               
                  Puheenjohtaja
               
               A.P. ZACARIAS
            
         
         
            (1)  Euroopan parlamentin ja neuvoston direktiivi (EU) 2017/2397, annettu 12 päivänä joulukuuta 2017, ammattipätevyyksien tunnustamisesta sisävesiliikenteen alalla sekä neuvoston direktiivien 91/672/ETY ja 96/50/EY kumoamisesta (EUVL L 345, 27.12.2017, s. 53).